Alienware

Alienware on Ameerika Ühendriikides tegutsev ettevõte, mis toodab arvutiriistvara. Alienware on Delli tütarettevõte. Põhiliselt tegeleb Alienware personaalarvutite (sealhulgas ka sülearvutite) kokkupanemisega teiste tootjate valmistatud riistvarakomponentidest. Toodang on üldiselt suunatud inimestele, keda huvitavad igasugused arvutimängud ning kes on nõudlikud arvuti jõudluse suhtes. Firma toodangut kasutatakse peale arvutimängude mängimise ka graafika poolest keeruliste rakenduste loomiseks, näiteks video- ja audiofailide töötlemiseks ja modelleerimiseks. Peale süle- ja lauaarvutite valmistab Alienware ka hiiri, klaviatuure ning muid arvuti lisakomponente. Kõikide nende toodete üldjoon on spetsiifiline ja toote disain on silmapaistev.

Firma peakorter asub USA Florida osariigi The Hammocksi linnas.

Ajalugu

Firma asutasid 1996. aastal Nelson Gonzalez ja Alex Aguila. Firma nime väljamõtlemise inspiratsiooniks oli legendaarne ulme- ja põnevussari "X-Files". Tootenimedes on siiani säilinud elemendid, mis on sarja fännide jaoks tuttavad.

Alates aastast 2002 on firma omanik Dell. Tol ajal oli Dellil juba bränd XPS, mille all toodeti suure jõudlusega arvuteid. Kuus aastat tegutses firma mõlema brändi all, hiljem aga Dell loobus XPS-ist, kuna Alienware oli rohkem tuntud ja kõrgemalt hinnatud.

Delli ajastu tooted

Alienware'i brändi all toodetakse nii sülearvuteid kui ka lauaarvuteid.

Sülearvutid

18-tollise ekraaniga 
M18x – esitleti esmakordselt aastal 2011, seda peetakse kõige võimsamaks 18" ekraaniga sülearvutiks maailmas. Ta kasutab Intel Core i7-2820QM protsessorit taktsagedusega 2,3 GHz. Arvutil on 8 GB (2 × 4 GB) DDR3-1333 põhimälu. Kõvaketta maht on 1000 GB. Lisaks on graafikakaart NVIDIA GeForce GTX 580M videomälu mahuga 1,5 GB, Dual-GPU tehnoloogia täielik tugi, Full HD (1920 × 1080 pikslit) ekraani lahutusvõime, 64-bitine Microsoft Windows 7 Home Premiumi operatsioonisüsteem, USB 3.0, AlienTouchi puutepadi ja 2 digitaalset HDMI-liidest. Arvuti kaal on umbes 5,4 kg ning 2011. aasta seisuga maksab arvuti Eestis umbes 2500 eurot.

17-tollise ekraaniga 
M17x (enam ei toodeta) – esitleti aastal 2009. Esimene sülearvuti pärast Alienware'i firma Dellile müümist. Mudeli nimi ja disain põhinevad Alienware M17 mudelil.
M17x-R2 (enam ei toodeta) – M17x mudeli 2010. aasta versioon. Lisati Intel i5 ja i7 protsessorite tugi.
M17x-R3 – M17x mudeli 2011. aasta versioon. Intel Core i7-2670QM (2,4 GHz) protsessor, 8 GB DDR3-põhimälu, 1,5 TB (2 × 750 GB) 7200 pööret/m HDD-kõvaketas, NVIDIA GeForce GTX 560M (1,5 GB) graafikakaart, 1920x1080 ekraani lahutusvõime, 64-bitine Microsoft Windows 7 Home Premiumi operatsioonisüsteem ja 2 USB 3.0 porti. Mudeli kaal on 4,4 kg ja 2011. aasta seisuga on arvuti hind Eesti umbes 2300 eurot.

15-tollise ekraaniga 

M15x (enam ei toodeta) – 2009. aasta mudel. 
M15x-R2 (enam ei toodeta) – 2010. aasta mudel, M17x mudeli uuem versioon. Peamine erinevus nende vahel on see, et M15x-R2 mudelisse lisati Intel i5 ja i7 protsessorite tugi.

14-tollise ekraaniga 

M14x – ainuke Alienware'i 14-tollise ekraaniga mudel. Toodetud 2011. aastal M15x mudeli asendamiseks. Üldandmed: 750 GB 7200 rpm HDD-kõvaketas, Intel Core i7-2670QM (2,2 GHz) protsessor, 6 GB (1 × 2 GB + 1 × 4 GB) DDR3-põhimälu, NVIDIA GeForce GT555M (3 GB) graafikakaart, 1600 × 900 pikslit ekraani resolutsioon, Microsoft Windows 7 Home Premium (64-bit), 1 HDMI-liides, must värv, aku kestvus kuni 4 tundi, kaal umbes 2,9 kilogrammi. Selle mudeli positiivsed küljed on silmapaistav disain, kvaliteetne veebikaamera ja head näitajad arvutimängude mängimiseks. Negatiivsed küljed: lärmakas ventilaator, suur kaal ja ülekuumenemine mängimise ajal.

11-tollise ekraaniga 

M11x – esitleti aastal 2011, see on kõige väiksem Alienware'i sülearvuti ning kõige võimsam 11-tollise ekraaniga sülearvuti maailmas. Üldised tehnilised andmed: Intel Core i5-2467M (1,6 GHz) protsessor, 4 GB (2 × 2 GB) DDR3-põhimälu, 500 GB 7200 pööret/m kõvaketas, NVIDIA GeForce GT 540M (1 GB) graafikakaart, 1366 × 768 ekraani resolutsioon, 1 HDMI-liides, 3 USB 2.0 porti.

Lauaarvutid

Aurora. Sellel arvutil on suure jõudlusega protsessori vedelikjahutus, strateegiline siseosa paigutus ja NVIDIA SLI ja ATI CrossFireX graafika tehnoloogia tugi. Tehnilised parameetrid: Intel Core i7 860 2,8 GHz protsessor, 8 GB (2 × 4 GB) põhimälu, 2 × 640 GB 7200 rpm kõvaketas, 2 GB ATI Radeon HD 5970 graafikakaart ning Microsoft Windows 7 Home Premium (64-bit) operatsioonisüsteem. Arvuti positiivseteks külgedeks võiks nimetada tema silmapaistvat disaini, konfigureeritavat lisavalgustust ja ruumikat kõvaketast. Negatiivsete külgede hulgas on väike mälupaigutus võrreldes teiste arvutimängude jaoks mõeldud lauaarvutitega. 
Aurora Extreme. AMD Athlon 64 FX-55 protsessor, 1 GB DDR kahe kanaliga SDRAM, NVIDIA GeForce BFG 6800 Ultra 256 MB DDR3 @ 425 MHz videokaart.
Aurora ALX (enam ei toodeta) – esitatud aastal 2010. Tehnilised andmed: Intel Core i7-975 Extreme @ 3,33 GHz protsessor, 6 GB DDR3 SDRAM mälu, 2 × 1000 GB 7200 RPM RAID 0 kõvaketas, 2 × ATI Radeon HD5870 in CrossFire videokaart, Microsoft Windows 7 Home Premium 64-bit operatsioonisüsteem. Mudeli positiivsed aspektid: hea vedelikjahutus, huvitav disain ja valgustus, luksuslik hiir ja klaviatuur. Negatiivsed aspektid: lärmakas, kallis (tootja soovitatud hind alates 2300 USD aastal 2010).
Area-51 (enam ei toodeta). Parameetrid: Microsoft Windows XP Media Center Edition 2005 SP2 operatsioonisüsteem, 2,66 GHz Intel Core 2 Extreme QX6700 protsessor, 2 GB DDR2 SDRAM 800 MHz mälu, 768 MB Nvidia GeForce 8800 GTX graafikakaart. Positiivsed küljed: suur kõvaketas, hea graafikakaart, kvaliteetne tarkvara. Negatiivsed küljed: on vaja rohkem ruumi ventilaatorite paigutamiseks.
Area-51 ALX (enam ei toodeta). Tehnilised andmed: Intel Core i7 960 @ 3,20 GHz (8 MB L2-vahemälu) protsessor, Microsoft Windows 7 Home Premium 64-bit operatsioonisüsteem, 6 GB DDR3 SDRAM mälu, 2 × 1TB Seagate @ 7200 RPM (RAID 0) kõvaketas, 2 × ATI Radeon HD5970 w/2GB GDDR5 in CrossFire graafikakaart. Selle mudeli positiivsed aspektid: väga võimas, väga hästi valgustatud, luksuslik kõvaketas. Negatiivsed aspektid: lärmakas, kallis (selle konfiguratsiooniga arvuti maksis 2010. aastal umbes 5000 dollarit).

Kuvarid

Aastal 2008 esitas Alienware oma Alienware OptX 3D-kuvarit. See oli esimene Alienware'i 3D-kuvar, mida peetakse üheks paremaks arvutimängude mängimiseks loodud kuvariks. Kuvaril on 23" ekraan Full HD 1920 × 1280 lahutusvõime ja eredus 400 cd²/m. Kasutajatel on võimalus ise korrigeerida ekraani kallet ja kõrgust, et mängimine oleks mugavam. Kuvar maksis 2011. aastal Alienware'i veebilehe kaudu ostmisel 469 dollarit.

Lisaseadmed

Lisaks pakub Alienware klientidele veel spetsiaalselt arvutimängude mängimise jaoks loodud komponente. Näiteks on võimalik osta Alienware TactX klaviatuur eksklusiivse valgustusega, mille klahvid on eraldi programmeeritavad. Samuti teeb Alienware mängurite jaoks mikrofoniga kõrvaklappe Alienware TactX Headset ning optilisi hiiri Alienware TactX Gaming Mouse 5 programmeeritava kasutajaprofiili ja 9 programmeeritava nupuga. Hiirte negatiivne külg on selles, et nad on juhtmeta (USB 2.0).

Tulevikuplaanid

Alienware'il on plaanis lähitulevikus turule tuua oma mobiiltelefon. Telefoni iseloomulikeks tunnusteks on kindlasti omapärane ja silmapaistev disain ning väga võimekas protsessor. Alienware'i mobiiltelefoni toodetakse koostöös Google'i kontserniga ja selle operatsioonisüsteemiks valiti Android.

Alienware Arena

Alienware Arena on firma üks osi, mis korraldab mängumängimisvõistlusi. Võistlused toimuvad internetis, võrgupidudel jne. Võistlustelt on võimalik võita raha ja Alienware'i tooteid. Lähiajal toimuvad võistlused on kirjas veebilehel http://www.alienwarearena.com/event/.

Viited

Välislingid

 Ostjate kaebused ja probleemid Alienware'i toodetega veebilehel consumeraffairs.com
 Alienware'i brändi iseloomustus veebilehel brandchannel.com

Riistvaraettevõtted
Ameerika Ühendriikide infotehnoloogiaettevõtted